14/07/2010 | Administración LocalMunicipal
Ferrol
Persoal
Anuncio aprobacion definitiva do Regulamento de seleccion de persoal funcionario interino e laboral temporal do Concello de Ferrol

O día 25 de marzo de 2010 o Concello Pleno acordou aprobar inicialmente o novo regulamento para a selección de persoal funcionario interino e laboral temporal que rexerá o sistema de bolsas de traballo aberto no ano 2006. O citado acordo foi sometido a información pública mediante anuncio publicado no Boletín Oficial da Provincia nº 69 do 15 de abril deste ano. Acordo no que se establecía un prazo para a presentación de alegacións que rematou o día 22 de maio. No dito prazo presentaronse 8 alegacións. Mediante acordo Plenario de data 24 de xuño deste ano acórdase a desestimación das alegacións presentadas, quedando definitivamente aprobado o citado regulamento. Polo exposto, procédese á publicación íntegra do seu texto: O obxecto do presente Regulamento é a regulación da cobertura temporal dos postos de traballo incluídos na Relación de Postos de Traballo deste Concello, tanto daqueles reservados a funcionarios como os reservados ó persoal laboral cando se trate de suplir os postos de traballo durante o tempo en que o/a seu/súa titular non preste os seus servicios por estar en situación de incapacidade temporal, ou por período de vacacións ou por calquera outra circunstancia que non xenere vacante no posto de que se trate. Non será de aplicación nos casos que o proceso selectivo veña imposto ou non figure a correspondente categoría nas listas formadas.2.1 A cobertura temporal dos postos de traballo efectuarase a través dun sistema de listas permanentes nas que figurarán os/as aspirantes que cumpran os requisitos legalmente esixidos para participar na convocatoria pública das correspondentes probas selectivas e na que a orde de prelación virá dada pola puntuación obtida trala aplicación do baremo que se regula no art.7 deste regulamento. Os/as aspirantes poderán formar parte de todas aquelas listas para as que reúnan os requisitos esixidos.2.2 Para os ditos efectos, elaborarase unha lista única para cada escala/subescala e clase ou categoría dentro de cada grupo.2.3 Para poder ser incluídas nas listas as persoas interesadas terán que reunir os requisitos que para cada escala, subescala, clase ou categoría se recollen na normativa vixente e presentar a súa solicitude no prazo que se establece para o efecto que será do 1 ao 31 de xaneiro de cada ano natural.2.4 A renuncia a formar parte dunha lista suporá que non terá efectos unha nova solicitude de admisión nesa lista ata transcurrido o prazo dun ano dende a data da renuncia. A solicitude de readmisión na lista deberá ser presentada dentro do prazo establecido.2.5 No caso de que un traballador/a cesase por causas imputables á súa vontade quedará excluído de todas aquelas listas nas que figurase inscrito.3.1 Para a elaboración das listas, resolver cuestións de interpretación deste regulamento, así como para o seu control e correcta utilización nomearase por resolución do alcalde/sa ou concelleiro/a delegado/a de Persoal unha Comisión permanente de selección que terá a seguinte composición: - Un/ha presidente/a, que será un/unha funcionario/a deste Concello. - Dous vogais designados polo alcalde/sa ou concelleiro/a delegado/a de Persoal. - Dous vogais, propostos pola Xunta de Persoal e Comité de Empresa. - O/a secretario/a do Concello que exercerá de secretario/a da Comisión.3.2 Poderán asistir ás reunións da comisión permanente de selección, sen dereito a voto, todos e todas os/as concelleiros/as da corporación, así como calquera traballador/a do Concello, que o fará en calidade de observador/a. Unha vez elaboradas as listas pola Comisión Permanente de Selección, elevaranse ao alcalde/sa ou concelleiro/a delegado/a, que as aprobará por resolución e, unha vez aprobadas, expoñeranse no taboleiro de edictos e na páxina web do Concello. Os aspirantes excluídos e os que non figuran na lista, así como os que non estean de acordo coa puntuación outorgada, disporán dun prazo de dez días hábiles a contar dende o seguinte á publicación das listas para subsanar o defecto que motivase a súa exclusión. Transcurridos os dez días, se a subsanación de defectos dese lugar á modificación das listas, publicarase unha nova resolución polos medios indicados anteriormente. Contra a resolución aprobatoria das listas, que esgotará a vía administrativa, poderá interpoñerse recurso contencioso-administrativo, segundo o disposto na normativa vixente. Cada ano abrirase un prazo que contará dende o 1 ao 31 de xaneiro, durante este prazo as persoas interesadas poderán ampliar méritos se xa figuran inscritas na Bolsa, ou ben achegar novas solicitudes de inscrición. En todo caso só se terán en conta os méritos alegados que o solicitante reúna o día 31 de decembro inmediato anterior. Rematado este prazo a Comisión de valoración actuará do seguinte xeito: · no caso das actualizacións, analizará a nova documentación modificando as puntuacións obtidas polas persoas interesadas nos listados correspondentes. · para as novas inscricións a Comisión de valoración analizará toda a documentación achegada, publicándose no Taboleiro de Edictos e na páxina web do Concello a lista provisional de admitidos e excluídos, dispoñendo as persoas interesadas dun prazo de 5 días para reclamacións. Resoltas estas pola Comisión permanente elevarase a relación a definitiva para a súa publicación tamén no Taboleiro e na páxina web. O prazo para a realización destas tarefas non excederá da primeira quincena do mes de abril. En calquera momento, os integrantes das listas poderán solicitar, por escrito, que se lles dea de baixa nas listas en que figuren.5.1 Os integrantes das listas non perderán a orde de prelación que en cada momento lles corresponda nestas ata que se xere o dereito á prestación de desemprego de tal maneira que se a contratación ou nomeamento para a que son chamados ten unha duración inferior, retornarán ó posto que novamente lles corresponda na lista.5.2 Rematada a contratación ou o nomeamento, e xerado o dereito a desemprego, o interesado/a quedará excluído de todas as listas nas que estivese inscrito. O retorno ás listas se producirá unha vez transcorrido un ano, e farase única e exclusivamente por solicitude dos interesados e sempre dentro do prazo establecido para presentación de solicitudes.6.1 Os chamamentos ós aspirantes faranse polo medio máis urxente que permita a constancia da recepción destes. Os integrantes das listas que sendo chamados para facer efectiva a contratación ou nomeamento, non se presentaran ou renunciaran a esta, perderán, agás que se trate de causa de forza maior, os seus dereitos quedando excluídos da lista por un ano, e debendo solicitar de novo a súa inscrición unha vez transcorrido o dito prazo, e sempre dentro do prazo establecido. A mesma consecuencia terá a renuncia á continuidade no desempeño dun posto de traballo.6.2 Cando se efectúe un chamamento para a suscrición dun contrato de relevo, este farase segundo a orde puntuación acreditada nas listas; lembrando que para a suscrición deste tipo de contratos, o/a traballador/a deberá atoparse en situación de desemprego, sen prexuízo do resto dos requisitos legais establecidos. O baremo aplicable para a baremación dos méritos será o seguinte: a) por ter superado algunha proba das incluídas nos procesos selectivos correspondentes ao último proceso de acceso á condición de funcionario de carreira ou laboral fixo, convocadas polo Concello de Ferrol para o acceso ao mesmo corpo, escala, subescala e/ou categoría da lista da que se pretenda formar parte, puntuandose do seguinte xeito: · Pola superación dunha proba: 1,00 punto · Pola superación de dúas probas: 1,50 puntos · Pola superación de tres probas: 2,00 puntos · Pola superación de catro ou máis probas: 2,50 b) circunstancias persoais: Por cada mes en situación de desemprego: 0,01 por mes ou fracción superior a quince días. Computarase soamente o tempo transcorrido nesta situación nos dous anos anteriores ó días 1 de xaneiro do ano en que se produza a inscrición. Esta condición acreditarase mediante certificado de vida laboral expedido pola Tesourería Xeral da Seguridade Social. A puntuación deste apartado porase a cero cada vez que se resolva a nova baremación de listas con motivo do prazo xeral anual de actualización descrito no art.4, agás que nese período fora alegado e documentado novamente. c) experiencia profesional, ata un máximo de 5 puntos. c.1) servicios prestados no mesmo corpo, escala, subescala e/ou categoría ou que se desempeñaran funcións análogas debidamente acreditadas, da lista da que se pretenda formar parte, no Concello de Ferrol: 0,40 puntos por cada mes completo ou fracción superior a quince días. c.2) Servicios prestados, no mesmo corpo, escala, subescala e/ou categoría ou que se desempeñaran funcións análogas debidamente acreditadas, da lista da que se pretenda formar parte, en calquera administración pública: 0,20 puntos por cada mes completo ou fracción superior a 15 días. c.3) Por cada mes de servicios prestados, na mesma categoría ou que se desempeñaran funcións análogas debidamente acreditadas, da lista da que se pretenda formar parte, e referidos ós últimos 5 anos, na empresa pública: 0,05 puntos/mes; na empresa privada: 0,02 puntos/mes. d) formación: d.1) Por cursos relacionados coa actividade a desenvolver impartidos pola administración pública, universidades, Inem, Formación continua do AFCA (Acordo de formación continua para as Administracións Públicas) ou formación ocupacional, ata un máximo de 2,00 puntos: - De máis de 100 horas: 0,75 puntos. - De entre 71 e 100 horas: 0,50 puntos. - De entre 41 e 70 horas: 0,35 puntos. - De entre 16 e 40 horas: 0,20 puntos. - Ata 15 horas: 0,10 puntos. No suposto de que na acreditación dos cursos non figure o número de horas, aplicarase a puntuación mínima. d.2) Polo coñecemento acreditado do idioma galego, computándose unicamente o grao superior alegado, e concedéndolle validez soamente ós cursos ou titulacións homologados pola Dirección Xeral de Política Lingüística da Consellería de Educación e Ordenación Universitaria: - Nivel Celga 3: 0,50 puntos. - Nivel Celga 4: 0,75 puntos. De producirse un empate na puntuación final darase prioridade a quen tivera a maior puntuación no apartado a) e, de persisti-lo empate, irase dando prioridade a quen tivera maior puntuación nos apartados sucesivos. De continuar o empate resolverase por sorteo, a partir da primeira letra do primeiro apelido dos/as aspirante/s e tomando en consideración a letra do abecedario sorteada anualmente ó efecto pola Consellería da CCAA de Galicia competente en materia de Función Pública. Ós/as aspirantes daquelas categorías, escalas ou especialidades que, pola función que vaian a desenvolver se estime necesario, poderá esixírselles unha proba práctica sobre as funcións propias da categoría, sendo necesaria a cualificación de apto/a para ser contratado/a. Esta proba realizarase sempre previo informe da Comisión Permanente de Valoración. Esta situación darase a solicitude do servicio afectado quen deberá manifestala motivación e contido da proba en relación ás funcións que se vaian desempeñar. De todo iso garantese o coñecemento previo polos chamados a participar nela con antelación suficiente e o concurso a ela en condicións de igualdade. Estarán exentos/as de realizar estas probas aqueles/as aspirantes que acrediten a posesión da titulación de FPI, FPII ou equivalentes na rama correspondente, que se especificará en cada caso, ou aqueles que superasen a proba práctica nas respectivas convocatorias de acceso ou o período de proba na mesma categoría en contratos anteriores. Os interesados en formar parte das listas cubrirán a instancia, xuntando a esta toda a documentación (orixinal ou fotocopia compulsada) que para acreditar os méritos alegados considere suficiente e a presentarán no Rexistro Xeral deste Concello ou na forma prevista no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común. Para a provisión, de xeito interino, das vacantes que se produzan, empregarase un dos seguintes opcións: En primeiro lugar e de ser posible, efectuarase o chamamento segundo a orde de puntuación, de entre aquelas persoas que superaran o último proceso selectivo efectuado no Concello dende o ano 2008 para a cobertura de idénticas prazas; e que non obtiveran praza en propiedade. En segundo lugar e só naqueles casos en que non se realizarán procesos selectivos para prazas idénticas dende o ano 2008, convocarase procedemento selectivo de urxencia polo sistema de concurso-oposición. Para a entrada en vigor do novo sistema de cobertura por resolución do Alcalde abrirase un prazo de 20 días para que os interesados presenten as súas instancias acompañadas da documentación que acredite os méritos que, de acordo co baremo, desexen que se lles teñan en conta. Queda derogado o Regulamento regulador da selección do persoal funcionario interino e laboral temporal do Concello de Ferrol aprobado polo acordo plenario do 29 de decembro de 2005, publicado no BOP do 21 de marzo de 2006. O presente Regulamento entrará en vigor ó día seguinte do prazo establecido no artigo 70.2, en relación ao 65.2, da Lei 7/85 de Bases do Réxime Local.” O que se fai público para xeral coñecemento. Na Casa do Concello de Ferrol, O alcalde Vicente Luis Irisarri Castro